Olmaz (Qara Kərim)
Deyirlər ki, hər şey çəkər cinsinə,
Sarı əldə saxlamaqla baz olmaz!
Bədəsilə əmək çəkmək əbəsdir,
Qalayçıdan sənə minasaz olmaz.

Borc çörək alsa da qardaşdan bacı,
Verəndə yaxşıdı, alanda acı,
Rəndəyə çəksən də əyri ağacı,
Binadan əyridir, daha düz olmaz!

At yerinə eşşək çəkən tövləyə,
Yaramaz ki, düşmən üstün hövləyə,
Boz söyüddən təndir, kürddən övliya,
Ala qarğa suda çimsə, qaz olmaz.

İstinadlar 

Qoşmalar